Държавен вестник, бр. 102, 2025 г., стр. 211

БРОЙ  102	
Д Ъ Р Ж А В Е Н  В Е С Т Н И К 	
СТР.  211  
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА, 
УЧРЕЖДЕНИЯ, ОБЩИНИ
И СЪДИЛИЩА
МИНИСТЕРСТВО 
НА ОКОЛНАТА СРЕДА И ВОДИТЕ
ЗАПОВЕД № РД-800
от 5 ноември 2025 г.
На основание чл. 42, ал. 5 във връзка с 
чл. 41, т. 5 и чл. 42, ал. 3 от Закона за защи­
тените територии (ЗЗТ), писмо на Община 
Асеновград с вх. № 08-00-198/17.02.2025 г. на 
Министерството на околната среда и водите 
(МОСВ), писмо на Южноцентрално държавно 
предприятие – Смолян, с рег. индекс Вх-01-
596 # 1/01.04.2025 г. и писмо на Териториал­
но предприятие „Държавно горско стопан­
ство – Асеновград“ с рег. индекс № Изх-05-
159/1.04.2025 г., с цел прецизиране на режима на 
дейностите и осигуряване на безопасен достъп 
на посетители до скалното плато и недопус­
кане на инциденти, както и с цел поддръжка 
на съществуваща техническа инфраструктура, 
променям режима на дейностите на защитена 
местност „Скален комплекс „Караджов камък“ 
в землището на с. Мостово, община Асенов­
град, област Пловдив, както следва:
1. Текстът по т. 3.3 от забранителния режим 
на Заповед № РД-1015 от 6.08.2003 г. на МОСВ 
за обявяване на защитена местност „Скален 
комплекс „Караджов камък“ (ДВ, бр. 81 от 
2003 г.) се изменя, както следва:
„3.3. всякакво строителство и други дейнос­
ти, чрез които се изменя естественият облик 
на местността, с изключение на съоръжения за 
осигуряване на безопасен достъп на посетители 
до скалното плато в поземлен имот с иден­
тификатор 49151.44.1 съгласно кадастралната 
карта и кадастралните регистри за землището 
на село Мостово, община Асеновград, област 
Пловдив;“.
2. Текстът по т. II.1.1 от Заповед № РД-
566 от 12.07.2007 г. (ДВ, бр. 72 от 2007 г.) на 
МОСВ за актуализация на площта и промяна 
на режима на дейностите на защитена мест­
ност „Скален комплекс „Караджов камък“ се 
изменя, както следва:
„II.1.1. извеждането на сечи, с изключе­
ние на отгледни, санитарни, принудителни и 
технически – за поддръжка на съществуваща 
техническа инфраструктура;“.
3. Заповед № РД-1015 от 6.08.2003 г. на 
МОСВ за обявяване на защитена местност 
„Скален комплекс „Караджов камък“ (ДВ, 
бр. 81 от 2003 г.) и Заповед № РД-566 от 
12.07.2007 г. на МОСВ за актуализация на 
площта и промяна в режима на дейностите на 
защитената територия (ДВ, бр. 72 от 2007 г.) 
остават непроменени по отношение на оста­
налите режими, въведени с тях.
Ангажиментът за последваща поддръжка 
на съоръжението за достъп до скалния ком­
плекс (метална стълба) и при необходимост 
обезопасяването му с цел недопускане на 
инциденти, застрашаващи живота и здравето 
на посетителите, е на Община Асеновград.
Промяната по настоящата заповед да се 
впише в Държавния регистър на защитените 
територии при МОСВ.
Нарушителите на тази заповед се наказват 
съгласно административнонаказателните раз­
поредби на ЗЗТ.
На основание чл. 43 от ЗЗТ заповедта да 
се обнародва в „Държавен вестник“.
Заповедта може да бъде обжалвана по реда 
на Административнопроцесуалния кодекс пред 
Върховния административен съд в едномесечен 
срок от обнародването є в „Държавен вестник“.
Министър:
М. Генов
6639
ЗАПОВЕД № РД-812
от 10 ноември 2025 г.
На основание чл. 42, ал. 6 във връзка с 
чл. 42, ал. 5 от Закона за защитените територии 
(ЗЗТ) и писмо на Дирекцията на Национален 
парк (ДНП) „Централен Балкан“, постъпило 
в Министерството на околната среда и водите 
(МОСВ) с вх. № 95-00-1995 от 11.01.2023 г., и 
предвид извършени по-точни замервания:
1. Актуализирам площта на защитена тери­
тория – резерват „Стара река“, в землищата на 
гр. Карлово, община Карлово, област Пловдив, 
и гр. Сопот, община Сопот, област Пловдив, 
обявен със Заповед № 200 от 19.03.1981 г. на 
Комитета за опазване на природната среда 
при Министерски съвет (ДВ, бр. 34 от 1981 г.) 
и променен по площ със Заповед № 67 от 
25.01.1991 г. на Министерството на околната 
среда (ДВ, бр. 16 от 1991 г.), от 19 747 дка на 
18 750,375 дка.